|  |  |
| --- | --- |
| Trosolwg | Mae’r safon hon yn nodi’r gofynion sydd ynghlwm wrth arwain a rheoli ddarpariaeth gwasanaethau gofal sy’n cefnogi datblygiad plant a phobl ifanc. Mae’n cynnwys arwain a rheoli arfer sy’n canolbwyntio ar y plentyn, lle caiff y gwasanaeth ei gyflwyno gyda’r plentyn yn ganolog iddo. |

|  |  |
| --- | --- |
| **Meini prawf perfformiad**  Mae’n rhaid i chi allu:  Mae’n rhaid i chi allu:  Mae’n rhaid i chi allu: | **Arwain a rheoli’r ddarpariaeth gwasanaethau sy’n cefnogi datblygiad plant a phobl ifanc drwy arfer sy’n canolbwyntio ar y plentyn**   1. gweithredu systemau, gweithdrefnau ac arferion sy’n cefnogi **datblygiad** plant a phobl ifanc drwy **arfer sy’n canolbwyntio ar y plentyn** 2. arwain arferion sy’n cydnabod **hawliau** plant a phobl ifanc 3. arwain arferion sy’n diwallu anghenion plant a phobl ifanc am barhad, a datblygu **ymlyniadau a pherthnasoedd cadarnhaol, diogel ac iach** 4. arwain arferion sy’n cynnig cyfleoedd i blant a phobl ifanc gymryd rhan mewn amrywiaeth o brofiadau a gweithgareddau hamdden sy’n ystyried eu **cefndir,** eu dewisiadau a’u gallu 5. arwain arferion sy’n cynorthwyo plant a phobl ifanc i wneud penderfyniadau a chymryd rheolaeth dros eu bywydau 6. arwain arferion sy’n sicrhau bod plant a phobl ifanc yn gallu **cyfranogi’n weithgar,** bod yn annibynnol a bod yn gyfrifol 7. arwain arferion sy’n cydnabod ac yn parchu cefndir a dewisiadau plant a phobl ifanc 8. sicrhau bod gweithwyr yn gallu cael at **gyfleoedd datblygu** sy’n eu cefnogi nhw i ddatblygu’r wybodaeth, y ddealltwriaeth a’r sgiliau y mae eu hangen i weithio mewn ffordd sy’n canolbwyntio ar y plentyn 9. datblygu diwylliant sy’n canolbwyntio ar y plentyn yn y ddarpariaeth gwasanaeth, sy’n cefnogi perthnasoedd cadarnhaol a chyfranogiad plant a phobl ifanc 10. sicrhau eich bod chi a **phobl eraill** yn ymgysylltu â phlant a phobl ifanc a **phobl allweddol** mewn ffyrdd sy’n cefnogi pob agwedd ar eu datblygiad 11. sicrhau bod plant a phobl ifanc yn cael cymorth i gymryd rhan mewn nodi canlyniadau a sut y caiff y canlyniadau hyn eu cyflawni a’u gwerthuso 12. sicrhau bod cynlluniau rheoli risg yn cael eu defnyddio er mwyn cynorthwyo plant a phobl ifanc i gyflawni canlyniadau cadarnhaol 13. arwain wrth reoli gwaith amlasiantaethol i sicrhau bod canlyniadau cadarnhaol yn cael eu cyflawni ac y caiff anghenion datblygu plant a phobl ifanc eu diwallu   **Rheoli’r gwaith o weithredu systemau, gweithdrefnau ac arferion sy’n cefnogi datblygiad plant a phobl ifanc**   1. gweithredu systemau, gweithdrefnau ac arferion sy’n cefnogi datblygiad plant a phobl ifanc yng nghyd-destun gofynion deddfwriaethol, rheoleiddiol a sefydliadol 2. sicrhau bod gweithwyr yn cydymffurfio â systemau, gweithdrefnau a chanllawiau arfer sy’n cefnogi datblygiad plant a phobl ifanc 3. rheoli arferion sy’n cynorthwyo plant a phobl ifanc i ddatblygu ymlyniadau a pherthnasoedd cadarnhaol, diogel ac iach 4. sicrhau bod gweithwyr yn rhoi esiampl o ymddygiad cadarnhaol i blant a phobl ifanc 5. rheoli arferion sy’n cynnig amrywiaeth o brofiadau i blant a phobl ifanc a chyfleoedd iddynt gymryd rhan 6. rheoli arferion i sicrhau bod plant a phobl ifanc yn cael cymorth i ddilyn **ffordd iach o fyw** 7. rheoli arferion sy’n sicrhau bod plant a phobl ifanc yn gallu cydbwyso eu hamser rhydd a’r amser sydd wedi’i strwythuro iddynt 8. rheoli arferion sy’n sicrhau bod plant a phobl ifanc yn cael cyfleoedd i gymryd rhan mewn gweithgareddau sy’n cynorthwyo eu cynhwysiad cymdeithasol a chymunedol 9. sicrhau bod adnoddau digonol ar gael i gefnogi datblygiad plant a phobl ifanc 10. sicrhau bod gweithwyr yn gallu cael at **gyfleoedd datblygu penodol** i’w cynorthwyo i ddatblygu’r wybodaeth, y ddealltwriaeth a’r sgiliau sy’n angenrheidiol i gefnogi plant a phobl ifanc i gyflawni canlyniadau cadarnhaol 11. rheoli arferion ar gyfer arsylwi, asesu ac adolygu datblygiad plant a phobl ifanc yn rheolaidd 12. sicrhau bod asesiadau o blant a phobl ifanc yn canolbwyntio ar y plentyn, yn ddilys ac yn defnyddio amrywiaeth o wahanol ffynonellau gwybodaeth 13. sicrhau bod gweithwyr yn ymgysylltu â phlant a phobl ifanc a phobl eraill i asesu anghenion datblygiadol plant a phobl ifanc 14. sicrhau bod plant a phobl ifanc yn cymryd rhan weithredol mewn asesiadau o’u hanghenion datblygu 15. sicrhau bod gweithwyr yn ystyried effaith profiadau bywyd, diwylliant a hanes plant a phobl ifanc ar eu datblygiad 16. sicrhau bod gweithwyr yn gallu nodi adegau pan fo datblygiad plentyn neu berson ifanc yn wahanol i’r normau cytûn 17. cynorthwyo gweithwyr i gael gafael ar gymorth ychwanegol neu **ymyrraeth arbenigol** i fynd i’r afael ag anghenion datblygu plant a phobl ifanc 18. sicrhau bod gweithwyr yn cynorthwyo plant a phobl ifanc i wneud penderfyniadau cadarnhaol a phriodol am eu bywydau 19. sicrhau bod gweithwyr yn llunio cynlluniau i ddiwallu anghenion datblygu plant a phobl ifanc mewn partneriaeth â’r plentyn neu’r person ifanc, pobl allweddol a phobl eraill 20. sicrhau bod cynlluniau yn canolbwyntio ar y plentyn a’u bod yn cynnwys targedau a chanlyniadau clir a mesuradwy 21. sicrhau bod adnoddau digonol ar gael i weithredu cynlluniau 22. cefnogi gweithwyr i ddefnyddio adnoddau’n greadigol er mwyn diwallu anghenion datblygu plant a phobl ifanc 23. sicrhau bod asesiadau a chynlluniau yn cael eu cofnodi a’u cynnal yn gywir yn unol â gofynion deddfwriaethol, rheoleiddiol a sefydliadol 24. sicrhau bod gweithwyr yn monitro ac yn cofnodi cynnydd plant a phobl ifanc tuag at gyflawni canlyniadau cadarnhaol 25. sicrhau bod cyflawni canlyniadau cadarnhaol yn cael ei gydnabod a’i ddathlu 26. sicrhau bod cynlluniau i gefnogi datblygiad plant a phobl ifanc yn cael eu haddasu i ddiwallu anghenion sy’n newid 27. sicrhau bod cofnodion ac adroddiadau cywir o ddatblygiad plant a phobl ifanc yn cael eu cadw yn unol â gofynion deddfwriaethol, rheoleiddiol a sefydliadol   **Gwerthuso’n feirniadol systemau, gweithdrefnau ac arferion sy’n cefnogi datblygiad plant a phobl ifanc**   1. arwain wrth werthuso systemau, gweithdrefnau ac arferion sy’n cefnogi datblygiad plant a phobl ifanc 2. **gwerthuso** arfer **yn feirniadol** i sicrhau ei fod yn rhoi’r plentyn neu’r person ifanc yn ganolog i bopeth 3. monitro’r perthnasoedd rhwng gweithwyr a phlant a phobl ifanc 4. sicrhau bod gweithwyr yn myfyrio ar ansawdd eu perthnasoedd gyda phlant a phobl ifanc 5. casglu adborth gan blant a phobl ifanc a phobl allweddol ar ansawdd eu perthnasoedd gyda gweithwyr a’r cymorth a roddir er mwyn helpu i gyflawni canlyniadau cadarnhaol 6. **dadansoddi’n feirniadol** i ba raddau y mae systemau, gweithdrefnau ac arferion yn cefnogi datblygiad plant a phobl ifanc 7. dehongli’r dadansoddiad o systemau, gweithdrefnau ac arferion i adrodd ar feysydd lle y ceir arfer da a meysydd i’w gwella 8. nodi’r newidiadau sy’n ofynnol er mwyn mynd i’r afael â meysydd y mae angen eu gwella 9. nodi’r adnoddau sy’n ofynnol i weithredu newidiadau sydd wedi’u hargymell |

|  |  |
| --- | --- |
| Gwybodaeth a dealltwriaeth  Mae angen i chi wybod a deall:  Mae angen i chi wybod a deall:  Mae angen i chi wybod a deall:  Mae angen i chi wybod a deall:  Mae angen i chi wybod a deall:  Mae angen i chi wybod a deall:  Mae angen i chi wybod a deall:  Mae angen i chi wybod a deall:  Mae angen i chi wybod a deall:  Mae angen i chi wybod a deall:  Mae angen i chi wybod a deall:  Mae angen i chi wybod a deall:  Mae angen i chi wybod a deall: | **Hawliau**   1. gofynion cyfreithiol a gofynion y lleoliad gwaith o ran cydraddoldeb, amrywiaeth, gwahaniaethu a hawliau 2. eich rôl o ran datblygu a chynnal systemau, gweithdrefnau ac arferion sy’n hyrwyddo hawliau, dewisiadau, lles a chyfranogiad gweithgar unigolion 3. eich dyletswydd i roi gwybod am unrhyw beth y sylwch y mae pobl yn ei wneud, neu unrhyw beth y maent yn methu â'i wneud, a allai rwystro hawliau unigolion 4. sut i **werthuso’n feirniadol** a gweithredu’n wybodus yn erbyn gwahaniaethu 5. yr hawliau sydd gan unigolion i gwyno a chael cymorth i wneud hynny 6. sut i sicrhau bod unigolion yn cael gwybodaeth am y gwasanaeth y gallant ddisgwyl ei dderbyn 7. eich rôl o ran datblygu a chynnal systemau, gweithdrefnau ac arferion sy’n sicrhau bod unigolion yn gallu cael gafael ar wybodaeth amdanynt eu hunain mewn fformat y gallant ei ddeall 8. achosion o wrthdaro a chyfyng-gyngor a allai godi mewn perthynas â hawliau, a sut i fynd i’r afael â’r rhain   **Eich ymarfer**   1. deddfwriaeth, codau statudol, safonau, fframweithiau a chanllawiau sy’n berthnasol i’ch gwaith, i’ch lleoliad gwaith ac i gynnwys y safon hon 2. eich cefndir, eich profiadau a’ch credoau eich hun a allai gael effaith ar y ffordd rydych yn gweithio 3. eich rolau, eich cyfrifoldebau a’ch atebolrwydd eich hun a’u terfynau a’u ffiniau 4. rolau, cyfrifoldebau ac atebolrwydd pobl eraill rydych chi’n gweithio gyda nhw 5. sut i gael gwybod am weithdrefnau a ffyrdd cytûn o weithio, a gweithio yn unol â hwy 6. ystyr dulliau gweithio sy’n canolbwyntio ar yr unigolyn/y plentyn a phwysigrwydd adnabod a pharchu pob person fel unigolyn 7. natur hollbwysig buddiannau a lles yr unigolyn 8. cyd-destun diwylliannol ac ieithyddol yr unigolyn 9. sut i feithrin ymddiriedaeth a chytgord mewn perthynas 10. sut y gall eich **pŵer a’ch dylanwad** fel arweinydd a rheolwr effeithio ar berthnasoedd 11. rôl cynrychiolaeth annibynnol ac eiriolaeth ar gyfer unigolion 12. sut i weithio mewn ffyrdd sy'n hyrwyddo cyfranogiad gweithgar ac yn cynnal urddas, parch, credoau personol a dewisiadau unigolion 13. sut i weithio mewn ffyrdd sy’n cyflawni canlyniadau cadarnhaol i unigolion 14. sut i reoli adnoddau er mwyn darparu gwasanaethau sy’n cyrraedd targedau ac yn cyflawni canlyniadau cadarnhaol i unigolion 15. sut i wahaniaethu rhwng **allbynnau** a **chanlyniadau** 16. sut i weithio mewn partneriaeth ag unigolion, pobl allweddol a phobl eraill 17. sut i nodi a rheoli gwrthdaro a chyfyng-gyngor moesegol yn eich gwaith 18. sut i herio arfer gwael a mynd i’r afael ag ef 19. sut i ymdrin â phryderon a chwynion 20. sut a phryd i geisio cymorth mewn sefyllfaoedd sydd y tu hwnt i'ch profiad a'ch arbenigedd 21. natur ac effaith **ffactorau a allai effeithio ar iechyd, lles a datblygiad unigolion** rydych yn gofalu amdanynt neu'n eu cynorthwyo 22. damcaniaethau sy'n sail i'n dealltwriaeth o ddatblygiad dynol a'r ffactorau sy'n effeithio arno   **Personoli ac adnoddau**   1. sut i werthuso’n feirniadol ddamcaniaethau sydd wedi’u seilio ar dystiolaeth a gwybodaeth a modelau o arfer da yn ymwneud ag ymrymuso a gwasanaethau a gyfeirir gan ddinasyddion 2. sut i nodi a hybu potensial unigolion i ddefnyddio’u cryfderau a’u hadnoddau personol i gyflawni newid 3. gwerth a rôl rhwydweithiau teuluol, cymunedau a grwpiau o ran cyflawni canlyniadau cadarnhaol, a ffyrdd o ddatblygu’r rhain 4. natur **personoli** a gwasanaethau wedi’u personoli, gan gynnwys cymorth hunangyfeiriedig 5. yr amrywiaeth o adnoddau sydd ar gael mewn rhwydweithiau anffurfiol, yn y gymuned ehangach, drwy ddarpariaeth gwasanaeth ffurfiol a thrwy arloesedd 6. sut y gellir defnyddio technoleg gynorthwyol i gefnogi annibyniaeth unigolion 7. sut i arwain, rheoli a chynorthwyo pobl eraill i gynllunio, darparu ac adolygu gwasanaethau wedi’u personoli gydag unigolion   **Datblygiad proffesiynol parhaus**   1. egwyddorion arfer myfyriol a pham mae hyn yn bwysig 2. eich rôl chi o ran datblygu gwybodaeth ac arferion proffesiynol pobl eraill 3. sut i hyrwyddo **arfer wedi’i seilio ar dystiolaeth** 4. dulliau o reoli perfformiad er mwyn cyrraedd targedau a chyflawni canlyniadau cadarnhaol 5. sut i asesu perfformiad 6. sut i roi adborth adeiladol i bobl eraill ar eu harfer a’u perfformiad 7. sut i fynd i’r afael â pherfformiad nad yw’n cyrraedd safonau gofynnol 8. sut i ddefnyddio goruchwyliaeth i gefnogi arfer a pherfformiad pobl eraill 9. sut i ddefnyddio arfarnu i gefnogi arfer a pherfformiad pobl eraill 10. systemau, gweithdrefnau ac arferion ar gyfer rheoli llwythi gwaith 11. dulliau ar gyfer dirprwyo gwaith   **Cyfathrebu**   1. ffactorau a all effeithio ar sgiliau cyfathrebu a sgiliau iaith a'u datblygiad mewn plant, pobl ifanc neu oedolion 2. dulliau o hyrwyddo cyfathrebu effeithiol a galluogi unigolion i gyfleu eu hanghenion, eu safbwyntiau a'u dewisiadau 3. ffactorau a all effeithio ar gyfathrebu o fewn a rhwng sefydliadau 4. dulliau o hybu cyfathrebu effeithiol o fewn a rhwng sefydliadau   **Iechyd a Diogelwch**   1. gofynion cyfreithiol a gofynion statudol ar gyfer iechyd a diogelwch 2. polisïau ac arferion eich lleoliad gwaith ar gyfer monitro a chynnal iechyd a diogelwch yn yr amgylchedd gweithio   **Diogelu**   1. deddfwriaeth a pholisi cenedlaethol yn ymwneud â diogelu ac amddiffyn plant, pobl ifanc ac oedolion 2. y cyfrifoldeb sydd gan bawb i godi pryderon ynghylch achosion posibl o niwed neu gamdriniaeth, arferion gwael neu arferion gwahaniaethol 3. dangosyddion niwed neu gamdriniaeth posibl 4. sut a phryd i roi gwybod am unrhyw bryderon ynghylch niwed neu gamdriniaeth, arferion gwael neu wahaniaethol, adnoddau neu anawsterau gweithredol 5. beth i'w wneud os ydych wedi rhoi gwybod am bryderon ond nad oes unrhyw gamau wedi'u cymryd i fynd i’r afael â hwy 6. gweithdrefnau amlddisgyblaethol a systemau lleol sy’n ymwneud â diogelu ac amddiffyn rhag niwed neu gamdriniaeth 7. sut i gefnogi pobl eraill sydd wedi mynegi pryderon am niwed neu gamdriniaeth   Gwaith amlddisgyblaethol   1. diben gweithio gyda gweithwyr proffesiynol ac asiantaethau eraill 2. cylch gwaith a chyfrifoldebau gweithwyr proffesiynol ac asiantaethau eraill sy’n ymwneud â gwaith amlddisgyblaethol 3. nodweddion cyfathrebu amlddisgyblaethol a rhyngasiantaethol 4. sut y gall gwahanol athroniaethau, egwyddorion, blaenoriaethau a chodau ymarfer effeithio ar weithio mewn partneriaeth   **Delio â gwybodaeth**   1. gofynion cyfreithiol, polisïau a gweithdrefnau mewn perthynas â diogelwch a chyfrinachedd gwybodaeth 2. gofynion cyfreithiol a gofynion y lleoliad gwaith ar gyfer cofnodi gwybodaeth a pharatoi adroddiadau o fewn amserlenni 3. egwyddorion cyfrinachedd a phryd i drosglwyddo gwybodaeth sydd fel arall yn gyfrinachol 4. sut i gefnogi rhannu gwybodaeth yn effeithiol i gyflawni canlyniadau cadarnhaol i unigolion 5. sut i gofnodi gwybodaeth ysgrifenedig yn gywir ac yn eglur, gyda pherthnasedd a lefel briodol o fanylion 6. sut i ddefnyddio barn sydd wedi’i seilio ar wybodaeth, ffeithiau a thystiolaeth i gefnogi dyfarniadau proffesiynol mewn cofnodion ac adroddiadau 7. sut a lle y gall ac y dylai cyfathrebiadau electronig gael eu defnyddio ar gyfer cyfathrebu, cofnodi a chyflwyno adroddiadau   **Arwain a rheoli arfer**   1. sut i **ddadansoddi’n feirniadol** ddamcaniaethau ynglŷn ag **arweinyddiaeth** a **rheolaeth** 2. safonau arfer, safonau gwasanaeth a chanllawiau sy’n ymwneud â’r lleoliad gwaith 3. mentrau cenedlaethol a lleol i hybu lles unigolion 4. modelau arfer ar gyfer defnyddio ymyriadau cynnar 5. gwersi a ddysgwyd o adroddiadau, gwaith ymchwil ac ymchwiliadau’r llywodraeth i fethiannau difrifol mewn arferion iechyd neu ofal cymdeithasol, neu wersi a ddysgwyd o ymyriadau llwyddiannus 6. dulliau o gefnogi pobl eraill i weithio gydag unigolion, pobl allweddol a phobl eraill a’u cynorthwyo 7. sut i arwain a rheoli arfer sy’n cyflawni canlyniadau cadarnhaol i unigolion 8. dulliau o gefnogi pobl eraill i adnabod a chymryd camau gwybodus yn erbyn gwahaniaethu 9. sut i ddatblygu systemau, arferion, polisïau a gweithdrefnau 10. sut i weithredu, monitro a gwerthuso systemau, arferion, polisïau a gweithdrefnau 11. sut i hyrwyddo gwasanaethau a chyfleusterau eich lleoliad gwaith 12. technegau ar gyfer datrys problemau a meddwl yn arloesol 13. sut i ysgogi pobl eraill 14. sut i werthuso’n feirniadol ddamcaniaethau sydd wedi’u seilio ar dystiolaeth a gwybodaeth a modelau o arfer da yn ymwneud â rheoli newid 15. sut i ddefnyddio technegau rheoli newid   **Rheoli risg**   1. sut i werthuso egwyddorion a fframweithiau asesu risg a rheoli risg yn feirniadol 2. egwyddorion cymryd risgiau cadarnhaol 3. sut i arwain pobl eraill i ddatblygu arfer sy’n cefnogi cymryd risgiau cadarnhaol   Rheoli pobl   1. gofynion cyfreithiol a gofynion y lleoliad gwaith ar gyfer **arferion cyflogaeth** 2. trefniadau llywodraethu mewnol ac allanol ar gyfer y lleoliad gwaith 3. ffactorau a all arwain at bwysau ar berfformiad y gwasanaeth, yr unigolyn a’r tîm 4. sut i reoli eich amser, eich adnoddau a’ch llwyth gwaith eich hun a phobl eraill 5. sut i reoli dynameg tîm 6. sut i greu diwylliant sy’n hybu bod yn agored, creadigrwydd a datrys problemau 7. sut i greu diwylliant sy’n cefnogi pobl i groesawu newid   Yn benodol i’r SGC hon   1. sut i werthuso’n feirniadol ddulliau, egwyddorion ac ymagweddau arwain a rheoli sy’n berthnasol i gefnogi datblygiad plant a phobl ifanc 2. sut i werthuso’n feirniadol lenyddiaeth, ymchwil, damcaniaethau a modelau ynghylch datblygiad plant 3. sut y gall plant a phobl ifanc unigol ddangos **normau datblygiadol** sy’n wahanol i normau datblygiadol cytûn 4. sut mae ffactorau seicolegol, economaidd-gymdeithasol, diwylliannol ac amgylcheddol yn effeithio ar ddatblygiad plant a phobl ifanc 5. effaith tlodi, camdriniaeth, esgeulustod ac amddifadedd ar ddatblygiad plant a phobl ifanc 6. sut i werthuso’n feirniadol ddamcaniaethau ac arfer wedi’i seilio ar dystiolaeth sy’n gysylltiedig ag effaith perthnasoedd ar ddatblygiad plant a phobl ifanc 7. sut y gall gweithwyr ddatblygu perthnasoedd diogel, cadarnhaol, gofalgar a chadarn gyda phlant a phobl ifanc 8. pwysigrwydd sefydlogrwydd a pharhad ym mywydau plant a phobl ifanc i’w datblygiad 9. yr effaith y caiff tarfu ym mywydau plant a phobl ifanc ar eu datblygiad 10. yr effaith y mae lleoliad y ddarpariaeth gwasanaethau, ei strwythur ffisegol, ei hamgylchedd a’i pherthynas â’r gymuned, gwasanaethau ac asiantaethau eraill yn ei chael ar gyflawni canlyniadau cadarnhaol i blant a phobl ifanc 11. sut i reoli a threfnu amgylchedd i blant a phobl ifanc sy’n hyrwyddo ymlyniadau cadarn yn emosiynol ac sy’n annog **lles** emosiynol a deallusrwydd emosiynol 12. yr effaith y mae ymagwedd y ddarpariaeth gwasanaethau at iechyd, dysgu, anghenion ysbrydol, hamdden, annibyniaeth a dinasyddiaeth yn ei chael ar gyflawni canlyniadau cadarnhaol i blant a phobl ifanc 13. sut i hybu ffyrdd iach o fyw ar gyfer plant a phobl ifanc, fel bwyta’n iach, ymarfer corff ac iechyd rhywiol, yn unol â chanllawiau cenedlaethol 14. effaith polisi cymdeithasol ac agweddau cymdeithasol ar les plant a phobl ifanc |

**Gwybodaeth Ychwanegol**

|  |  |
| --- | --- |
| Cwmpas/ystod yn gysylltiedig â'r meini prawf perfformiad | Mae'r manylion yn y maes hwn yn ddatganiadau esboniadol o'r cwmpas a/neu yn enghreifftiau o gyd-destunau posibl lle y gall yr SGC fod yn gymwys; ni ddylid eu hystyried yn ddatganiadau ystod sy'n ofynnol i gyflawni’r SGC  Mae **cyfranogiad gweithgar** yn ffordd o weithio sy’n ystyried bod plant a phobl ifanc yn bartneriaid gweithgar yn eu gofal neu eu cymorth eu hunain, yn hytrach na’u bod yn derbyn y gofal neu’r cymorth yn oddefol. Mae cyfranogiad gweithgar yn cydnabod hawl pob plentyn neu berson ifanc i gymryd rhan mewn gweithgareddau a pherthnasoedd bywyd pob dydd, a hynny mewn ffordd mor annibynnol â phosibl  **Cefndir** plentyn yw cyfuniad unigryw’r plentyn o brofiadau personol, hanes, diwylliant, credoau, dewisiadau, perthnasoedd teuluol, rhwydweithiau anffurfiol a chymuned  **Arfer sy’n canolbwyntio ar y plentyn** yw’r arfer hwnnw sy’n cydnabod natur unigryw’r plentyn neu’r person ifanc yn llawn ac sy’n defnyddio hyn fel sylfaen ar gyfer cynllunio a darparu gofal a chymorth  **Dadansoddi’n feirniadol** yw archwilio rhywbeth yn ofalus, fel polisi, gweithdrefn, damcaniaeth, sefyllfa gymhleth, problem neu ddull o weithio – gan nodi’r elfennau neu’r materion sy’n cyfrannu at y cynnyrch, y sefyllfa neu’r syniad cyfan a phennu sut mae’r rhannau gwahanol hyn yn effeithio ar ansawdd y cynnyrch cyfan neu sut mae’r materion unigol yn effeithio ar y sefyllfa gyfan  Mae dadansoddi’n feirniadol yn cynnwys pwyso a mesur y ffactorau dan sylw, o ran y cryfderau / gwendidau neu’r manteision / anfanteision y maent yn eu cyfrannu at gynnyrch neu sefyllfa. Mae dadansoddi’n feirniadol yn rhan o’r broses o ddeall materion a datblygu ymatebion gwreiddiol a chreadigol.  **Gwerthuso’n feirniadol** yw pwyso a mesur dadleuon o blaid ac yn erbyn rhywbeth, gan asesu’r holl dystiolaeth; gallai hyn ymwneud â ffactorau fel modelau o gyflwyno gwasanaethau gofal, datblygiad polisi, damcaniaethau, dulliau o weithio  Mae gwerthuso’n feirniadol yn gofyn am bwyso a mesur a gwneud dyfarniadau ynglŷn â ffactorau fel cyfredolrwydd, perthnasedd, dilysrwydd, canlyniadau, cost, cynaliadwyedd a risg cynnyrch neu wasanaeth, a pha mor addas ydyw i’w ddiben, o gymharu â chynhyrchion, gwasanaethau neu syniadau eraill, gan ddefnyddio meini prawf perthnasol fel sail i’r gwerthusiad ac i lywio’r broses gwneud penderfyniadau  Byddai **datblygiad** yn cynnwys datblygiad corfforol, rhywiol, ymddygiadol, ieithyddol, emosiynol a gwybyddol y plentyn neu’r person ifanc, a’r gallu i feithrin a chynnal perthnasoedd cadarnhaol  Gall **cyfleoedd datblygu** gynnwys cyfuniad o raglenni addysgol, gweithgareddau hyfforddi, mentora, arwain, cysgodi, ymsefydlu, goruchwylio, darllen dan arweiniad, ymchwil, setiau dysgu gweithredol, trafodaethau gan grwpiau o gymheiriaid  Byddai **ffordd iach o fyw** yn cynnwys diwallu anghenion maeth, anghenion o ran ymarfer corff ac anghenion iechyd  **Pobl allweddol** yw’r bobl hynny sy’n bwysig i blentyn neu berson ifanc ac sy’n gallu gwneud gwahaniaeth i les y plentyn neu’r person ifanc hwnnw. Gall pobl allweddol gynnwys teulu, ffrindiau, cynhalwyr ac eraill y mae gan y plentyn neu’r person ifanc berthynas gefnogol â nhw  **Pobl eraill** yw’r gweithwyr rydych chi’n eu rheoli, eich cydweithwyr a gweithwyr proffesiynol eraill y mae eu gwaith yn cyfrannu at les yr unigolyn ac sy'n eich galluogi i gyflawni eich rôl  Byddai **ymlyniadau a pherthnasoedd cadarnhaol, diogel ac iach** yn ymlyniadau a pherthnasoedd sy’n gallu gwneud cyfraniad cadarnhaol at les unigolyn a chyflawni canlyniadau cadarnhaol  **Hawliau** yw’r rhai hynny sydd wedi’u hymgorffori yng Nghonfensiwn y Cenhedloedd Unedig ar Hawliau’r Plentyn a’r hawliau hynny sydd wedi’u cynnwys yn y Cod Ymarfer  **Ymyrraeth arbenigol** yw ymyrraeth sy’n digwydd pan fydd norm datblygiadol y plentyn neu’r person ifanc yn wahanol i’r normau cytûn a phan fydd angen cymorth arbenigol. Gallai hyn fod yn gysylltiedig â datblygu’n hwyr, pan fyddai angen ymyrraeth gynnar, neu fe allai fod ar gyfer datblygiad uwch ymhlith plant a phobl ifanc  Byddai **cyfleoedd datblygu penodol** yn cynnwys cyfleoedd datblygu sy’n gysylltiedig ag asesu; ymlyniad; datblygiad plant; cyfathrebu; deallusrwydd emosiynol; lles emosiynol; gweithio mewn partneriaeth; cymorth ymddygiad cadarnhaol; hybu gwydnwch; perthnasoedd; hawliau; gwahanu a cholled; rhywioldeb; dulliau sy’n canolbwyntio ar atebion; cyfnodau o drosglwyddo |

|  |  |
| --- | --- |
| Cwmpas/ystod yn gysylltiedig â gwybodaeth a dealltwriaeth | Mae'r manylion yn y maes hwn yn ddatganiadau esboniadol o'r cwmpas a/neu yn enghreifftiau o gyd-destunau posibl lle y gall yr SGC fod yn gymwys; ni ddylid eu hystyried yn ddatganiadau ystod sy'n ofynnol i gyflawni’r SGC.  **Mae'n rhaid cymhwyso pob datganiad am wybodaeth yng nghyd-destun y safon hon.**  **O ran yr holl ddatganiadau am wybodaeth, mae angen i chi wybod a deall y meysydd gwybodaeth a nodwyd a gallu defnyddio’r wybodaeth a’r ddealltwriaeth yn feirniadol yn eich arferion arwain a rheoli**  **Dadansoddi’n feirniadol** yw archwilio rhywbeth yn ofalus, fel polisi, gweithdrefn, damcaniaeth, sefyllfa gymhleth, problem neu ddull o weithio – gan nodi’r elfennau neu’r materion sy’n cyfrannu at y cynnyrch, y sefyllfa neu’r syniad cyfan a phennu sut mae’r rhannau gwahanol hyn yn effeithio ar ansawdd y cynnyrch cyfan neu sut mae’r materion unigol yn effeithio ar y sefyllfa gyfan  Mae dadansoddi’n feirniadol yn cynnwys pwyso a mesur y ffactorau dan sylw, o ran y cryfderau / gwendidau neu’r manteision / anfanteision y maent yn eu cyfrannu at gynnyrch neu sefyllfa. Mae dadansoddi’n feirniadol yn rhan o’r broses o ddeall materion a datblygu ymatebion gwreiddiol a chreadigol  **Gwerthuso’n feirniadol** yw pwyso a mesur dadleuon o blaid ac yn erbyn rhywbeth, gan asesu’r holl dystiolaeth; gallai hyn ymwneud â ffactorau fel modelau o gyflwyno gwasanaethau gofal, datblygiad polisi, damcaniaethau, dulliau o weithio  Mae gwerthuso’n feirniadol yn gofyn am bwyso a mesur a gwneud dyfarniadau ynglŷn â ffactorau fel cyfredolrwydd, perthnasedd, dilysrwydd, canlyniadau, cost, cynaliadwyedd a risg cynnyrch neu wasanaeth, a pha mor addas ydyw i’w ddiben, o gymharu â chynhyrchion, gwasanaethau neu syniadau eraill, gan ddefnyddio meini prawf perthnasol fel sail i’r gwerthusiad ac i lywio’r broses gwneud penderfyniadau  Dylai **arferion cyflogaeth** gynnwys recriwtio, rheoli perfformiad, gweithdrefnau disgyblu, gweithdrefnau cwyno  Mae **arfer wedi’i seilio ar dystiolaeth** yn defnyddio systemau, prosesau a ‘doethineb arfer’ a fu’n effeithiol wrth gynorthwyo i gyflawni canlyniadau cadarnhaol. Gallai tystiolaeth fod wedi deillio o amrywiaeth o ffynonellau: ymchwil ffurfiol ac anffurfiol, a barn a safbwyntiau unigolion, pobl allweddol a phobl sy’n ymwneud â darparu gwasanaethau gofal  Gall **ffactorau a allai effeithio ar iechyd, lles a datblygiad** gynnwys amgylchiadau andwyol neu drawma cyn neu yn ystod genedigaeth; anhwylder ar y sbectrwm awtistig; dementia; amgylchiadau teuluol; eiddilwch; niwed neu gamdriniaeth; anaf; anabledd dysgu; cyflyrau meddygol (cronig neu acíwt); iechyd meddwl; anabledd corfforol; salwch corfforol; tlodi; anghenion dwys neu gymhleth; anghenion synhwyraidd; amddifadedd cymdeithasol; camddefnyddio sylweddau  **Arweinyddiaeth** yw’r gallu i ddarparu cyfeiriad strategol ac ymdeimlad o ddiben. Mae arweinwyr effeithiol yn creu ymdeimlad o ymddiriedaeth, hyder a chred, gan ysbrydoli pobl i fabwysiadu’r gwerthoedd a’r ymddygiadau y maent yn eu hybu. Maent yn arloesol, yn greadigol ac yn ysgogol  **Rheolaeth** yw’r gallu i osod y cyfeiriad ar gyfer y sefydliad a threfnu bod y ddarpariaeth gwasanaeth yn cael ei rhedeg yn effeithiol er mwyn bodloni anghenion cyffredinol y gwasanaeth gan gynnwys gofynion moesegol, deddfwriaethol, rheoleiddiol a sefydliadol. Mae rheolwyr effeithiol yn hwyluso a threfnu adnoddau er mwyn sicrhau bod pobl eraill yn gallu perfformio hyd eithaf eu gallu, gan ganiatáu iddynt ymgymryd â thasgau a chyflawni nodau’n effeithlon ac yn effeithiol. Maent yn darparu eglurder ac atebolrwydd sy’n galluogi timau i gyflawni eu hamcanion  Gall **normau datblygiadol** gynnwys normau corfforol, cymdeithasol, rhywiol, ymddygiadol, ieithyddol, emosiynol a gwybyddol  **Canlyniadau** yw’r newidiadau neu’r gwahaniaethau y mae unigolion neu wasanaethau gofal yn ceisio’u cyflawni. Mae canlyniadau caled yn newidiadau eglur ac amlwg, neu’n rhai sy’n arwain at newid gweladwy mewn ymddygiad neu amgylchiadau pobl. Mae canlyniadau meddal yn newidiadau nad ydynt mor hawdd eu gweld a’u mesur, neu’n rhai sy’n cynnwys newidiadau mwy cynnil mewn pobl, fel newid yn agwedd rhywun, ei ymdeimlad o les neu sut y mae’n ei weld ei hun neu’n teimlo amdano’i hun  Mae **allbynnau** yn gynhyrchion, gwasanaethau neu gyfleusterau pendant sy’n deillio o weithgareddau’r sefydliad neu weithgareddau’r rhai hynny sy’n ymwneud â chyflwyno’r ddarpariaeth gwasanaethau. Gellir defnyddio allbynnau i gyflawni canlyniadau  Gellir diffinio **personoli** fel 'newid y cydbwysedd grym fel bod gan bob person ddewis a rheolaeth wirioneddol dros y gwasanaethau gofal y dymunant eu cael. O fod yn derbyn gwasanaethau yn unig, daw unigolion yn rhan o ddewis a ffurfio’r gwasanaethau y maent yn eu defnyddio'. Mae personoli yn ddull gofal cymdeithasol sy’n cynnwys cymorth wedi’i gyfeirio gan y dinesydd; cymorth hunangyfeiriedig; defnyddio taliadau uniongyrchol neu gyllidebau personol; darparu gwybodaeth a chyngor sydd ar gael yn rhwydd am ofal a chymorth, a hybu annibyniaeth a hunanddibyniaeth ymhlith unigolion a chymunedau  Yn ddibynnol ar sut caiff ei ddefnyddio, gall **pŵer a dylanwad** arweinwyr a rheolwyr naill ai gael effaith gadarnhaol neu negyddol ar berthnasoedd  Byddai **lles** yn cynnwys lles cymdeithasol, emosiynol, meddyliol, diwylliannol, ysbrydol a deallusol plant a phobl ifanc |

|  |  |
| --- | --- |
| Gwerthoedd | Glynu wrth godau ymarfer neu ymddygiad lle y bônt yn berthnasol i'ch rôl a'r egwyddorion a'r gwerthoedd sy'n sail i'ch lleoliad gwaith, gan gynnwys hawliau plant, pobl ifanc ac oedolion. Mae’r rhain yn cynnwys yr hawliau:  I gael eu trin fel unigolyn  I gael eu trin yn gyfartal a pheidio ag wynebu gwahaniaethu  I gael eu parchu  I gael preifatrwydd  I gael eu trin mewn ffordd urddasol  I gael eu diogelu rhag perygl a niwed  I gael cymorth a gofal mewn ffordd sy'n diwallu eu hanghenion, sy'n ystyried eu dewisiadau ac sy'n eu hamddiffyn hefyd  I gyfathrebu gan ddefnyddio eu dulliau cyfathrebu ac iaith ddewisol  I allu cael gafael ar wybodaeth amdanynt hwy eu hunain |

|  |  |
| --- | --- |
| **Datblygwyd gan** | Sgiliau Gofal a Datblygu |
| **Rhif fersiwn** | 1 |
| Dyddiad y’i cymeradwywyd | Ionawr 2013 |
| Dyddiad adolygu dangosol | Ionawr 2016 |
| Dilysrwydd | Cyfredol |
| Statws | Gwreiddiol |
| Sefydliad gwreiddiol | Sgiliau Gofal a Datblygu |
| URN gwreiddiol | LMCB6 |
| Galwedigaethau perthnasol | Iechyd a Gofal Cymdeithasol; Rheolwyr ac Uwch Swyddogion; Swyddogion Iechyd a Gwasanaethau Cymdeithasol; Gwasanaethau Gofal Plant a Gwasanaethau Personol Cysylltiedig; |
| Cyfres | Arweinyddiaeth a Rheolaeth mewn Gwasanaethau Gofal |
| **Geiriau allweddol** | Arwain; rheoli; datblygiad plant; plant, pobl ifanc; arfer sy’n canolbwyntio ar y plentyn |